CELEX: 62020CN0161
Language: fi
Date: 2020-04-14 00:00:00
Title: Asia C-161/20: Kanne 14.4.2020 – Euroopan komissio v. Euroopan unionin neuvosto

22.6.2020   
            
            
               FI
            
            
               Euroopan unionin virallinen lehti
            
            
               C 209/18
            
         
      Kanne 14.4.2020 – Euroopan komissio v. Euroopan unionin neuvosto
      (Asia C-161/20)
      (2020/C 209/25)
      Oikeudenkäyntikieli: englanti
      
         Asianosaiset
      
      
         Kantaja: Euroopan komissio (asiamiehet: J.-F. Brakeland, E. Georgieva, S. L. Kalėda ja W. Mölls)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin tuomistuin
      
                  —
               
               
                  kumoaa neuvoston päätöksen, (1) joka sisältyy Coreperin 5.2.2020 toteuttamaan toimeen ja jossa hyväksytään kansainväliselle merenkulkujärjestölle (IMO) toimitettava ehdotus, joka koskee elinkaarta koskevien ohjeiden käyttöönottoa kestävien vaihtoehtoisten polttoaineiden polttoaineketjun alkupään kasvihuonekaasupäästöjen arvioimiseksi, jotta neuvoston puheenjohtaja toimittaisi sen IMO:hon jäsenvaltioiden ja komission puolesta
               
            
                  —
               
               
                  pysyttää päätöksen vaikutukset
               
            
                  —
               
               
                  velvoittaa Euroopan unionin neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komission nostama kumoamiskanne koskee neuvoston päätöstä, joka sisältyy Coreperin 5.2.2020 toteuttamaan toimeen ja jossa hyväksytään kansainväliselle merenkulkujärjestölle (IMO) toimitettava ehdotus, joka koskee elinkaarta koskevien ohjeiden käyttöönottoa kestävien vaihtoehtoisten polttoaineiden polttoaineketjun alkupään kasvihuonekaasupäästöjen arvioimiseksi (päästöehdotus), jotta neuvoston puheenjohtaja toimittaisi sen IMO:hon jäsenvaltioiden ja komission puolesta.
      Komissio vetoaa kanteensa tueksi kahteen perusteeseen.
      Komissio katsoo ensiksi, että neuvoston päätöksellä loukataan SEUT 3 artiklan 2 kohdan mukaista unionin yksinomaista toimivaltaa. Unionilla nimittäin on SEUT 3 artiklan 2 kohdassa tarkoitettu yksinomainen toimivalta päästöehdotuksen kattamalla alalla, koska yhteiset säännöt, joita sovelletaan unionin tuomioistuimen vakiintuneessa oikeuskäytännössä tarkoitettuihin unionin sisäisiin tilanteisiin, kattavat kyseisen alan suurelta osin.
      Komissio katsoo toiseksi, että neuvoston päätöksellä loukataan sen SEU 17 artiklan 1 kohdassa vahvistettuja toimielinten oikeuksia, koska vain komissiolla on oikeus toimia unionin puolesta ja huolehtia unionin ulkoisesta edustuksesta.
      
         (1)  Neuvoston 24.2.2020 päivätty asiakirja ST 6287/20